**Zmluva na poskytnutie služby**

**Stravovanie v Domove sociálnych služieb pre deti a dospelých ÚSVIT**

**Podľa § 269 a násl. Obchodného zákonníka v platnom znení**

Uzatvorená medzi:

**Sociálne služby Myjava, n.o.**

Sídlo: Nám.N.R.Štefánika č.560/4, 907 01 Myjava

Zastúpené: Mgr. Jana Gáliková - riaditeľka

IČO: 36119610

DIČ: 2021764184

Bankové spojenie: UniCredit Bank Slovakia, a.s.

IBAN: SK06 1111 0000 0013 0972 6015

(ďalej len „objednávateľ“ )

a

**JKLT-SLOVAKIA, s.r.o.**

Sídlo: ul. Bočná č.1245, 907 01 Myjava

Zastúpené: Ľuboš Rezbárik - konateľ

IČO: 36336831

DIČ: 2021848202

Bankové spojenie: Slovenská sporiteľňa

IBAN: SK73 0900 0000 0051 6250 6111

(ďalej len „dodávateľ“ )

**I.**

**Predmet zmluvy**

1. Predmetom zmluvy je príprava a dodávanie celodennej stravy pozostávajúcej z: raňajky, desiata, obed, olovrant pre klientov Domova sociálnych služieb pre deti a dospelýchÚSVIT, so sídlom Hoštáky č.12, 907 01 Myjava. (ďalej len „ DSS ÚSVIT“)

**II.**

**Čas obstarania**

1. Dodávateľ sa zaväzuje dodávať pre odberateľa stravu uvedenú v Čl.I tejto zmluvy.
2. Zabezpečenie stravovania sa vyžaduje každý pracovný deň, počas celého roka.
3. Dovoz stravy do DSS ÚSVIT je stanovený nasledovne:

raňajky, desiata dovoz v čase od 7,00 hod. do 8,00 hod.

obed, olovrant dovoz v čase od 10,30 hod. do 11,00hod.

1. Výdaj stravy zabezpečia zamestnanci DSS ÚSVIT.
2. Dodávateľ zabezpečí odvoz biologického odpadu a zabezpečí jeho likvidáciu u odbornej firmy.
3. Dodávateľ je povinný predložiť týždeň vopred jedálny lístok na odsúhlasenie objednávateľovi.
4. Počet jednotlivých jedál (raňajky, desiata, obed, olovrant ) objednávateľ nahlási telefonicky v danom dni do 7.30 hod.
5. Dodávateľ je povinný poskytnúť službu podľa platných hygienických noriem a predpisov, ktoré sa na službu vzťahujú, v súlade s predpísanou technológiou a požiadavkami na racionálnu stravu.

**III.**

**Čas plnenia**

1. Zmluvné strany sa dohodli: - začiatok poskytovania služby: 07.10.2019

 - ukončenie poskytovania služby: 30.10.2020

1. Dodávateľ zodpovedá za časové a vecné termíny poskytovania služby v súlade s rozpisom poskytovania služieb.

**IV.**

**Zmluvná cena**

1. Zmluvná cena je stanovená dohodou zmluvných strán v súlade s ustanoveniami zákona NR SR č.18/1996 Z.z. o cenách v platnom znení, v zmysle zákona NR SR č.448/2008 Z.z. o sociálnych službách a o zmene a doplnení zákona č.455/91 o živnostenskom podnikaní v znení neskorších predpisov a platného VZN Mesta Myjava o poskytovaní sociálnych služieb.

|  |  |  |  |  |  |
| --- | --- | --- | --- | --- | --- |
| **VEK** | **RAŇAJKY** | **DESIATA** | **OBED** | **OLOVRANT** | **SPOLU** |
| **Do 6 rokov** | 0,60€ | 0,60€ | 1,60€ | 0,60€ | **3,40€** |
| **Od 6 do 10 rokov** | 0,60€ | 0,60€ | 1,60€ | 0,60€ | **3,40€** |
| **Od 10 do 15 rokov** | 0,70€ | 0,70€ | 1,70€ | 0,70€ | **3,80€** |
| **Nad 15 rokov** | 0,80€ | 0,80€ | 1,80€ | 0,80€ | **4,20€** |

1. Ceny sú uvedené vrátane DPH a vrátane dovozu. Do ceny sú zarátané všetky pomocné, zabezpečovacie a prípravné práce.
2. Dodávateľ garantuje výšku dohodnutej ceny počas celej doby poskytovania služby až do ukončenia zmluvy.
3. Cenu je možné meniť iba v dôsledku legislatívnych zmien a administratívnych opatrení Slovenskej republiky, ktoré majú podstatný dopad na tvorbu cien.
4. Za neposkytnutie stravy je dodávateľ povinný zaplatiť pokutu za porušenie podmienok zmluvy jednorazovo vo výške 200,00 €. (slovom dvesto eur)
5. Každá zmena cien je možná len po vzájomnej dohode a schválení platného VZN Mesta Myjava o poskytovaní sociálnych služieb.

**V.**

**Platobné podmienky a fakturácia**

1. Objednávateľ neposkytne dodávateľovi žiaden preddavok.
2. Dodávateľ 1 x mesačne vystaví faktúru za poskytnuté služby v dvoch rovnopisoch. Okrem všeobecných náležitostí podľa zákona č.22/2004 z.z. o DPH v znení neskorších predpisov, musí faktúra obsahovať jednotlivé položky poskytnutých služieb a ich ceny. Tieto služby musia byť vystavením faktúry odsúhlasené zástupcom objednávateľa.
3. Splatnosť faktúr je 30 dní odo dňa doručenia objednávateľovi.
4. Objednávateľ uhradí dodávateľovi faktúru za poskytnuté a objednávateľom odsúhlasené služby.
5. V prípade, že faktúra bude obsahovať nesprávne alebo neúplné údaje, je objednávateľ oprávnený túto faktúru v lehote splatnosti vrátiť dodávateľovi. Lehota splatnosti v tomto prípade začne plynúť od doručenia správne vystavenej faktúry objednávateľovi.

**VI.**

**Povinnosti zmluvných strán**

1. Dodávateľ je povinný presvedčiť sa pred uzavretím zmluvy o všetkých okolnostiach súvisiacich s poskytovaním služby.
2. Dodávateľ je povinný zabezpečiť realizáciu plnenia zmluvy v stanovenom rozsahu, v požadovanom termíne a komplexne.

**VII.**

**Odstúpenie od zmluvy, zánik zmluvy, zmluvné pokuty**

1. Objednávateľ môže odstúpiť od zmluvy v týchto prípadoch:

 - z dôvodu porušenia podmienok zmluvy,

 - z dôvodu nedodržania kvality stravy, služieb, neplnenia záväzkov.

1. Za nesplnenie dohodnutých časových podmienok poskytnutia stravy má objednávateľ právo požadovať o dodávateľa zaplatenie pokuty vo výške 0,1 % z ceny neskoro dodanej stravy.
2. Za neposkytnutie stravy je povinný dodávateľ zaplatiť pokutu za porušenie podmienok zmluvy jednorazovo vo výške 500,00 € ( slovom päťsto eur)
3. Za nedodržanie splatnosti faktúry má dodávateľ právo požadovať od objednávateľa zaplatenie pokuty vo výške 0,1 % z dlžnej sumy.

**VIII.**

**Záverečné ustanovenia**

1. Právne vzťahy touto zmluvou neupravené sa riadia príslušnými ustanoveniami Obchodného zákonníka v platnom znení a právnymi predpismi SR.
2. Akékoľvek zmeny a doplnky tejto zmluvy môžu byť vykonané len formou písomných dodatkov k tejto zmluve.
3. Zmluva je vyhotovená v štyroch rovnopisoch, z ktorých každá zmluvná strana dostane po 2 vyhotoveniach, z ktorých každý má platnosť originálu.
4. Zmluvné strany vyhlasujú, že túto zmluvu uzatvorili slobodne a vážne, prečítali si ju, porozumeli jej obsahu a nemajú proti jej forme a obsahu žiadne námietky, čo potvrdzujú vlastnoručnými podpismi.

V Myjave, dňa 1.10.2019

Za objednávateľa: Za dodávateľa:

.................................... ........................................

 Mgr. Jana Gáliková Ľubomír Rezbárik

 Riaditeľka n.o. konateľ